
DA LI SE IZ SVOJSTAVA ALLAHOVIH DJELA IZVODE NJEGOVA IMENA ILI SU SVA ALLAHOVA IMENA ODREĐENA KUR’ANOM I SUNNETOM?


* 
* 
* 
* 
* 
* 
* 

 
DA LI SE IZ SVOJSTAVA ALLAHOVIH DJELA IZVODE NJEGOVA IMENA?

Ne, već su sva imena Allaha Uzvišenog određena Kur’anom i sunnetom, ne naziva se (Allah, dž.š.) osim onako kako je On sam Sebe nazvao u Svojoj Knjizi, ili kako Ga je nazivao Njegov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, s.a.v.s.  

Svaka radnja koju je Allah Uzvišeni nazvao svojom je onakva kako ju je On nazvao i znači pohvalu i savršenstvo, ali nisu sve opis Allaha, dž.š., uopćeno, niti se iz svih izvode imena. Među tim djelima ima onih kojima Sebe opisuje uopćeno, kao što su riječi Uzvišenog:


“Allah vas stvara i opskrbljuje; On će vam život oduzeti i na kraju vas oživjeti.”200 


Ovdje Allah, dž.š., Sebe naziva Stvoriteljem, Opskrbiteljem, Onim Koji oživljava, Onim Koji usmrćuje i Koji svime upravlja. Od tih djela su i rad nje koje je Allah Uzvišeni pripisao Sebi kao izraz nagrade (kazne) i uzvraćanja istom mjerom, a ona su za Njega pohvala i potpunost, kao što su riječi Uzvišenog:


“Licemjeri misle da će Allaha prevariti, a On će njih prevariti . ” 201


Riječi Uzvišenog su i ove:  

“l činili su spletke a i Allah je. A Allah to umije najbolje.”202


Uzvišeni, također, kaže:  

“Zaboravljaju Allaha, pa je i On njih zaboravio.”203


Međutim, nije dozvoljeno upotrebljavanje ovih opisa za Allaha, dž.š., osim u navedenim ajetima, tako da se neće reći da je Allah Uzvišeni Onaj Koji smišlja spletke, da je On Taj Koji vara ili Onaj Koji se izruguje i tome slično. Ovo neće reći musliman, a niti onaj koji ima razuma; jer Allah, dž.š., nije Sebe nazvao spletkarom, a niti varalicom osim sa aspekta kazne svakome onome koji to bude radio bespravno. Poznato je, kod stvorenja, da je pohvalno vratiti istom mjerom; pa šta je onda sa Stvoriteljem, Onim Koji sve zna, Onim Koji je Najpravedniji i Najmudriji? 


200 Er-Rum 40  

201 En-Nisa’ 142.  

202 Ali Imran 54  

203 Et-Tevbe 67


Iz knjige “200 pitanja i isto toliko odgovora”  

Komentar akide Ehli sunneta vel džemata u obliku pitanja i odgovora.  

Autor: Hafiz ibn ***[Ahmed El-Hakemi](https://pitajucene.com/search/Ahmed+El-Hakemi/answers/ "Pretraži odgovore od hfz. Ahmed El-Hakemi")***


Preuzmite pdf knjigu na ovom linku:  

<https://pitajucene.com/wp-content/uploads/2019/05/200-pitanja-i-isto-toliko-odgovora-Hafiz-ibn-Ahmed-El-Hakemi.pdf>


